《丽情曲》
明代·童轩

海棠雨歇春夜长，辘轳惊梦飞鸳鸯。玉肌苦怯东风急，帐冷流鸳熏绣裳。

起来窥镜倦梳洗，玄云满犀飞不起。玉麟金爵翠翘新，似与春光斗明媚。

花床晓雾香濛濛，春困泥人星眼朦。帘钩鹦鹉隔窗语，怪杀东君深浅红。

试呼小翠卷朱箔，一双黄蝶花间落。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。